Θωρλάκουρ Θώρχαλσον

Ο **Θωρλάκουρ Θώρχαλσον** (ισλανδικά: *Þorlákur Þórhallsson,* 1133 - 23 Δεκεμβρίου 1193) ήταν ο ρωμαιοκαθολικός επίσκοπος του Σκάλχολτ από το 1178 έως τον θάνατο του. Τα λείψανα του Θωρλάκουρ μεταφέρθηκαν στον Καθεδρικό Ναού του Σκάλχολτ το 1198. Είναι ο ρωμαιοκαθολικός προστάτης της Ισλανδίας και τον άτομων με αυτισμό, καθώς και τον Καθολικών της Σκανδιναβίας και των ψαράδων. 

Η αναγνώριση του ως άγιος δεν έλαβε επίσημη αναγνώριση από την Ρωμαιοκαθολική Εκκλησία μέχρι τις 14 Ιανουαρίου του 1984, όταν ο πάπας Ιωάννης Παύλος Β΄ τον αγιοποίησε και τον ανακύρηξε επίσημα προστάτη της Ισλανδίας. Η μνήμη του τιμάται στις 23 Δεκεμβρίου, όταν η λειτουργία του Θωρλάκουρ εορτάζεται στην Ισλανδία.

## Βίος
Γεννήθηκε το 1133 στο Χλίθαρεντι στην επισκοπή του Σκάλχολτ στην νότια Ισλανδία, και καταγόταν από αγροτική οικογένεια. Διορίστηκε διάκονος πριν τα 15 του και ιερέας στην ηλικία των 18. Σπούδασε στο εξωτερικό στο Παρίσι, στη σχολή του Αγίου Βίκτωρ, όπου έμαθε τον κανόνα του Αγίου Αυγουστινού περίπου το 1153 εώς το 1159, και στη συνέχεια σπούδασε Κανονικό Δίκαιο στο Λίνκολν της Αγγλίας.

Ο Θωρλάκουρ γύρισε στην Ισλανδία, και το 1168 ίδρυσε το πρώτο Αυγουστινιανό μοναστήρι στην Ισλανδία στο Θίκβαμπερ. Διορίστηκε επίσκοπος στο Σκάλχολτ το 1174 και ορίστηκε το 1178 από τον Έισταϊν Έρλεντσον, τον αρχιεπίσκοπο του Νίνταρος.

Ο Θωρλάκουρ απεβίωσε στις 23 Δεκεμβρίου του 1193.

## Αγιοκατάταξη και λατρεία
Ο βίος του Θωρλάκουρ και τα θαύματα του περιγράφονται με ιδιαίτερη λεπτομέρεια στην ισλανδική Σάγκα «*Þorláks saga helga»* (η Σάγκα του Αγίου Θωρλάκουρ), που αναδημοσιεύθηκε στα ισλανδικά με αφορμή την επίσκεψη του Ιωάννη Παύλου Β΄ το 1989. Είναι πιθανό πως η ανεπίσημη αγιοκατάταξη του Θωρλάκουρ από την Εκκλησία στην Ισλανδία, η οποία προωθήθηκε από τα λατινικά κείμενα στα οποία βασιζόταν, «οργανώθηκε από τους εκκλησιαστικούς κύκλους της Ισλανδίας, με κληρικούς και από τις δύο επισκοπές να διακρίνονται στις αναφορές των πρώιμων θαυμάτων».

Ο Θωρλάκουρ ανακυρήχθηκε ως άγιος από την Ρωμαιοκαθολική Εκκλησία στις 14 Ιανουαρίου 1984, όταν ο Ιωάννης Παύλος Β΄ τον αγιοκατάταξε και τον ανακύρηξε προστάτη της Ισλανδίας. Η λειτουργία του Αγίου Θωρλάκουρ (*Þorláksmessa)* είναι μια ισλανδική γιορτή που εορτάζεται στις 23 Δεκεμβρίου. Η ημέρα εορτάζεται και στους Νήσους Φερόες, όπου αποκαλείται «*Tollaksmessa*». Πιο πρόσφατα, η λειτουργία του Αγίου Θωρλάκουρ έχει γίνει μέρος των Χριστουγέννων, ή ως η τελευταία μέρα των προετοιμασίων πριν τα Χριστούγεννα.

Την ιερή λειψανοθήκη του Θωρλάκουρ συντηρούσε η επισκοπή του Σκάλχολτ μέχρι την καταστροφή της κατά την Μεταρρύθμιση, και τα λείψανα του διασκορπίστηκαν στο έδαφος του καθερικού ναού. Το μόνο λείψανο του Θωρλάκουρ που παραμένει είναι ένα τμήμα του κόκκαλου του σε ένα μολυβένιο κουτί στο ιερό, στον Καθεδρικό του Αγίου Μάγκνους, στους Νήσους Φερόες.

Μια ομάδα με έδρα την αμερικάνικη πολιτεία της Νέας Υόρκης έχει υποστηρίξει την κατάταξη του Θωρλάκουρ ως προστάτης των ατόμων με αυτισμό.

Ο Θωρλάκουρ τιμάται επίσης από την Ευαγγελική Λουθηρανική Επισκοπή της Βόρειας Αμερικής.

## Δείτε επίσης

* Χριστούγεννα στην Ισλανδία

## Παραπομπές

## Πηγές

* 

## Εξωτερικοί σύνδεσμοι

* 
* 
* 

** Saints of 23 December: Thorlac Thornalli 
** Þorláksmessa - The Day of St. Thorlakur: The Icelandic Saint St. Thorlakur

Κατηγορία:Χριστιανοί άγιοι του 12ου αιώνα
Κατηγορία:Ισλανδοί άγιοι